TWPC พุ่ง 5% ลุ้นไตรมาส 1 กำไรฟื้นตัวแกร่ง รับราคาส่งออกแป้งมันสูง
TWPC พุ่ง 5% ลุ้นไตรมาส 1 กำไรฟื้นตัวแกร่ง รับราคาขายส่งออกแป้งมันสูง ล่าสุอยู่ที่ 4.76 บาท บวก 0.22 บาท  หรือ 4.85% มูลค่าซื้อขาย 12.32 ล้านบาท
TWPC พุ่ง 5% ลุ้นไตรมาส 1 กำไรฟื้นตัวแกร่ง รับราคาขายส่งออกแป้งมันสูง ล่าสุอยู่ที่ 4.76 บาท บวก 0.22 บาท  หรือ 4.85% มูลค่าซื้อขาย 12.32 ล้านบาท
26 มี.ค. 2564

ผู้สื่อข่าวรายงานว่า ราคาหุ้น บริษัท ไทยวา จำกัด (มหาชน) หรือ TWPC ล่าสุด ณ เวลา 10.37 น. อยู่ที่ 4.76 บาท บวก 0.22 บาท  หรือ 4.85% สูงสุดที่ 4.76 บาท ต่ำสุดที่ 5.56 บาท ด้วยมูลค่าซื้อขาย 12.32 ล้านบาท

ทั้งนี้ TWPC ราคาหุ้นปรับตัวขึ้น คาดเก็งกำไรแนวโน้มผลการดำเนินงานไตรมาส 1/64 มีกำไรเติบโตขึ้น โดย บล.ฟินันเซีย ไซรัส ระบุในบทวิเคราะห์ คาดว่า TWPC มีกำไรไตรมาส 1/64 ฟื้นตัวแรง เพิ่มขึ้น 688% เมื่อเทียบจากไตรมาสก่อน และ เพิ่มขึ้น 262% เมื่อเทียบจากปีก่อน จากทั้งปริมาณขายและราคาขายส่งออกที่เร่งตัวขึ้น ล่าสุดมีการใช้กำลังการผลิตเพิ่มขึ้นเป็น 80% – 85% จาก 70% – 75% ในไตรมาส 4/63 และด้วยต้นทุนวัตถุดิบหัวมันสดทรงตัวต่ำเป็นบวกต่อบริษัท จึงคาดรายได้รวมเพิ่มขึ้น 8.8% เมื่อเทียบจากไตรมาสก่อน และเพิ่มขึ้น 46.5% เมื่อเทียบจากปีก่อน และอัตรากำไรขั้นต้นปรับตัวสูงขึ้นใกล้เคียงไตรมาส 1/63 ที่ 21.6% สูงขึ้นจาก 14.8% ในไตรมาส 4/63
ทั้งนี้หากกำไรไตรมาส 1/64 ออกมาตามคาด จะคิดเป็นสัดส่วน 51% ของประมาณการทั้งปี มีความเป็นไปได้ที่จะผ่านจุดสูงสุดของปีในไตรมาส 1/64 เพราะปกติผลประกอบการมักอ่อนตัวลงในไตรมาส 2 ถึงไตรมาส 3 (ในช่วงปี 2562-2563 พลิกเป็นขาดทุนทั้ง 2 ไตรมาส) เนื่องจากเป็น Low Season ของหัวมัน และทำให้ราคาหัวมันสดปรับตัวสูงขึ้น แต่ในปี 2564 อาจไม่แย่ถึงขั้นขาดทุน เพราะความต้องการแป้งมันของจีนยังสูงต่อเนื่อง และต้องติดตามแนวโน้มราคาหัวมันสดว่าจะปรับตัวสูงขึ้นผิดไปจากคาดหรือไม่ ส่วนผลผลิตรอบถัดไปจะเริ่มออกในช่วงไตรมาส 4/64 ซึ่งคาดกาไรจะกลับมาฟื้นตัวอีกครั้งในไตรมาส 4/64
อย่างไรก็ตามปัจจัยที่ต้องติดตามคือผลผลิตหัวมันในฤดูกาล 21/22 ที่อาจลดลงหากราคาน้ำตาลสูงขึ้นและทำให้หันไปปลูกอ้อยแทน